ΕΠΙΤΡΟΠΗ - ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Απριλίου 1982 που χορηγεί άδεια για τη συγκέντρωση των επιχειρήσεων σιδήρου και χάλυβα Usinor, Sacilor και Normandie - (Το κείμενο στην γαλλική γλώσσα είναι το μόνο αυθεντικό)

ΙΙ

(Πράξεις, για την ισχύ των οποίων δεν απαιτείται δημοσίευση)

(82/317/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος νθρακα και Χάλυβα, και ιδίως το άρθρο 66,

την απόφαση αριθ. 24-54 της Ανωτάτης Αρχής της 6ης Μαΐου 1954 περί κανονισμού εφαρμογής του άρθρου 66 παράγραφος 1 της συνθήκης που αναφέρεται στα στοιχεία που συνιστούν τον έλεγχο επιχειρήσεως (1),

(1) ΕΕ της ΕΚΑΧ της 11.5.1954, σ. 345.

το σχέδιο διορθωτικού νόμου περί χρηματοδοτήσεως για το 1981 που αφορά την Unisor και Sacilor, που κοινοποιήθηκε με επιστολή της 9ης Οκτωβρίου 1981 στην Επιτροπή,

την αίτηση της 17ης Δεκεμβρίου 1981 που υπέβαλαν οι επιχειρήσεις Unisor, και Sacilor και η Sociιtι Mιtallurgique et Navale Dunkerque Normandie,

I

Εκτιμώντας:

1. ότι η Union Sidιrurgique du Nord et de l'Est της Γαλλίας (Unisor), στο Παρίσι, ανώνυμη εταιρεία με κεφάλαιο 1 979 εκατομμυρίων FF, είναι επιχείρηση παραγωγής χάλυβα σύμφωνα με το άρθρο 80 της συνθήκης

2. ότι η Unisor ή οι κεφαλαιουχικές holdings της έχουν την εξουσία να ελέγχουν, μόνες ή με τρίτους, σύμφωνα με την απόφαση αριθ. 24-54, τις ακόλουθες επιχειρήσεις παραγωγής χάλυβα:

>ΘΕΣΗ ΠΙΝΑΚΑ>

ότι 64,6% του κεφαλαίου της Usinor ανήκει στην Sociιtι Financiθre Usinor-Chβtillon ότι η εν λόγω εταιρεία επενδύσεων χαρτοφυλακίου έχει, εξάλλου, συμμετοχή ποσοστού 25% στην επιχείρηση παραγωγής σωλήνων Vallourec, την οποία μπορεί να ελέγχει από κοινού με έναν τρίτο. Η Vallourec, από πλευράς της, έχει τη δυνατότητα να ελέγχει μόνη ή από κοινού με τρίτους τις επιχειρήσεις παραγωγής χάλυβα Aciιries d'Anzin και Vincey-Bourget

ότι η Sociιtι Financiθre Usinor-Chatillon και οι επιχειρήσεις που ελέγχονται από την Usinor, αφενός, και η Vallourec, αφετέρου, έχουν συνγκεντρωθεί μεταξύ τους σύμφωνα με το άρθρο 66 παράγραφος 1 και σχηματίζουν στον τομέα των προϊόντων ΕΚΑΧ τον όμιλο Usinor

3. ότι η Sacilor-Aciιries et Laminoirs de Lorraine, στο Hayange, ανώμυμη εταιρεία με κεφάλαιο 936 εκατομμυρίων FF, είναι επιχείρηση παραγωγής χάλυβα ότι η Sacilor ή οι κεφαλαιουχικές της holdings, μόνες τους ή με τρίτους, έχουν την εξουσία να ελέγχουν τις ακόλουθες επιχειρήσεις παραγωγής σιδήρου και χάλυβα:

>ΘΕΣΗ ΠΙΝΑΚΑ>

Οι επιχειρήσεις αυτές έχουν συγκεντρωθεί μεταξύ τους και σχηματίζουν τον όμιλο Sacilor

4. ότι κατά το τέλος του 1978, στο πλαίσιο ενός προγράμματος διασώσεως και αναδιαρθρώσεως της βιομηχανίας σιδήρου και χάλυβα, η γαλλική κυβέρνηση οδηγήθηκε να αποκτήσει την πλειοψηφία στην συμμετοχή στο κεφάλαιο της Usinor και της Sacilor σε ύψος ποσοστού αντίστοιχα, 64,6% και 76,9% ότι η γαλλλική κυβέρνηση επέμεινε στον προσωρινό χαρακτήρα των συμμετοχών της, που συνδέονται με την υλοποίηση ενός προγράμματος αναδιαρθρώσεως και στην πλήρη ελευθερία κινήσεως κάθε επιχειρήσεως, τόσο απέναντι στην ίδια την κυβέρνηση όσο και απέναντι στην άλλη ότι για το λόγο αυτό, η Επιτροπή κοινοποίησε στη γαλλική κυβέρνηση ότι, εφόσον οι διαπιστώσεις της δεν έχουν διαψευσθεί και μόνο για την απαραίτητη για την αναδιάρθρωση διάρκεια, δεν θα υπήρχε λόγος γι’αυτή να θεωρηθεί ότι οι συμμετοχές της εν λόγω κυβερνήσεως δημιουργούν συγκέντρωση μεταξύ της Usinor και της Sacilor κατά την έννοια του άρθρου 66

ότι ο διορθωτικός νόμος περί χρηματοδοτήσεως για το 1981 που εκδόθηκε στις 18 Νοεμβρίου 1981 από το γαλλικό Κοινοβούλιο, προβλέπει τη μετατροπή των κρατικών δανείων που χορηγήθηκαν στην Usinor και Sacilor σε μετοχές ότι σε συνέχεια της πράξεως αυτής το κράτος θα έχει στο εξής, άμεσα και έμμεσα, διαρκή συμμετοχή κατά 92,6% στο κεφάλαιο της Usinor και κατά 86,7% στο κεφάλαιο της Sacilor ότι εξάλλου, θα ιδρυθεί επιτροπή συντονισμού που θα διαθέτει την κατάλληλη εξουσία, της οποίας η ακριβής φύση δεν έχει ακόμη διευκρινισθεί, για να δώσει τη δυνατότητα στις δημόσιες αρχές να εξασφαλίσουν τον απαραίτητο συντονισμό μεταξύ της πολιτικής που εφαρμόζει καθεμία από τις δύο εταιρείες ότι πρέπει, λοιπόν, να διαπιστωθεί ότι οι δύο προϋποθέσεις που τέθηκαν - προσωρινές συμμετοχές και ανεξαρτησία των δύο ομίλων - δεν πληρούνται πια και ότι πρέπει στο εξής η Usinor και η Sacilor να θεωρηθούν ότι έχουν συγκεντρωθεί κατά την έννοια του άρθρου 66 παράγραφος 1 (όμιλος Usinor/Sacilor)

5. ότι η Socιtι Mιtallurgique et Navale Dunkerque Normandie (SMNDN) στο Παρίσι, ανώνυμη εταιρεία με κεφάλαιο 198 εκατομμυρίων FF, είναι, μεταξύ άλλων, επιχείρηση παραγωγής χάλυβα. Ότι στο πλαίσιο της αναδιαρθρώσεως της γαλλικής βιομηχανίας σιδήρου και χάλυβα αντίμετωπίζεται η επανάληψη των δραστηριοτήτων του τομέα σιδήρου και χάλυβα της SMNDN από μία εταιρεία υπό την ονομασία Societι Metallurgique de Normandie (Normandie) της οποίας το κεφάλαιο θα ανήκει κατά το ήμισυ στην Usinor και κατά το ήμισυ στην Sacilor ότι σαν συνέχεια της πράξεως αυτής ο όμιλος Usinor/Sacinor θα έχει τη δυνατότητα να ελέγχει τη Normandie ότι, συνεπώς, ο όμιλος Usinor/Sacinor και η Normandie θα συγκεντρωθούν κατά την έννοια του άρθρου 66 παράγραφος 1 (όμιλος USN)

ΙΙ

6. ότι για να εκτιμηθούν οι συνέπειες των εν λόγω πράξεων συγκεντρώσεως στην αγορά χάλυβα πρέπει, κατ’αρχήν, να εξετασθεί η φύση και το μέγεθος παραγωγής των ενδιαφερομένων επιχειρήσεων καθώς και οι συνέπειες στη διάρθρωση της εν λόγω αγοράς ότι, εξάλλου, πρέπει να εξετασθεί η παρούσα και η προβλεπόμενη δυναμικότητα παραγωγής του ομίλου USN για να εκτιμηθεί η μελλοντική του ανάπτυξη

7. ότι οι εν λόγω επιχειρήσεις αντιπροσωπεύουν περίπου 89% της γαλλικής παραγωγής των τελικών ελασματοποιηθέντων προϊόντων ότι η γαλλική αγορά αποτελεί την κύρια οδό διαθέσεως των προϊόντων των εν λόγω επιχειρήσεων όπου συναντούν πραγματικό ανταγωνισμό των επιχειρήσεων παραγωγής σιδήρου και χάλυβα των άλλων κρατών μελών και των τρίτων χωρών ότι το 1980 οι εισαγωγές χαλυβουργικών προϊόντων στη Γαλλία ανέρχονταν σε ποσοστό 36% (από το οποίο 31% από την Κοινότητα) των συνολικών παραδόσεων στην γαλλική αγορά ότι, εξάλλου, οι ενδιαφερόμενοι πωλούν ένα σημαντικό μέρος των προϊόντων τους εκτός της κυρίας ζώνης διαθέσεώς τους σε άλλα κράτη μέλη και σε τρίτες χώρες ότι το 1980 οι γαλλικές εξαγωγές ανέρχονταν σε 40% της εθνικής παραγωγής, το ήμισυ των οποίων προς τις άλλες κοινοτικές χώρες ότι το ποσοστό διεισδύσεως των εθνικών αγορών της Κοινότητας είναι πολύ υψηλό στον εν λόγω τομέα ότι είναι, επομένως, δικαιολογημένη η θεώρηση της κοινοτικής αγοράς σιδήρου και χάλυβα στο σύνολό της, για να εκτιμηθούν οι συνέπειες των εν λόγω πράξεων στους όρους του ανταγωνισμού

8. ότι ο όμιλος Usinor, ο όμιλος Sacilor και Normandie παρήγαγαν το 1979 (1) τις ποσότητες χάλυβα που εμφαίνονται στον ακόλουθο πίνακα:

(1) Οι αριθμοί του 1980 δεν έχουν ληφθεί υπόψη διότι δεν δίνουν την εικόνα των αληθινών σχέσεων δυνάμεως μεταξύ των μεγάλων ομίλων, λόγω της μεγάλης διάρκειας της απεργίας στην BSC.

>ΘΕΣΗ ΠΙΝΑΚΑ>

9. ότι σχετικά με τον ακατέργαστο χάλυβα όλων των συντηκομένων διαλογών, η USN θα κατέχει με ποσοστό 16,1% της κοινοτικής παραγωγής την πρώτη θέση, πριν από εννέα ομίλους ή επιχειρήσεις που πραγματοποιούν, αντίστοιχα, ποσοστά 12,8% 9,8%, 9,4% 8,3%, 8,2%, 5,8%, 3,9%, 3,4%, και 3,1%. Οι δέκα πρώτοι όμιλοι παράγουν το 81% της κοινοτικής παραγωγής. Το υπόλοιπο 19% το μοιράζονται διακόσιοι περίπου παραγωγοί

10. ότι για τα τελικά ελασματοποιηθέντα προϊόντα, με εξαίρεση το υλικό για σιδηροτροχιές και τους σιδηροπασσάλους, η παραγωγή των δύο ομίλων Usinor και Sacilor τέμνεται ευρέως και ενισχύει, συνεπώς, για πολλές κατηγορίες προϊόντων τη θέση του νέου ομίλου ότι η παραγωγή της Normandie περιορίζεται σε επιμήκη προϊόντα, τα οποία, με εξαίρεση το χονδρόσυρμα, ενισχύουν περιθωριακά μόνο τη θέση του ομίλου USN

11. ότι στον τομέα των ρόλων, η USN θα κατέχει με ποσοστό 20,3% την πρώτη θέση, πριν από εννέα ομίλους που πραγματοποιούν, αντίστοιχα, ποσοστά 13,7%, 13%, 12,9%, 11,7%, 8,3%, 5,3%, 4,5%, 4,3%, και 3,6%. Οι δέκα πρώτοι παραγωγοί συγκεντρώνουν το 97% της κοινοτικής παραγωγής

12. ότι σχετικά με το υλικό για σιδηροτροχιές, ούτε η Usinor ούτε η Sacilor έχουν παραγωγή στον εν λόγω τομέα ότι η USN θα διατηρήσει με ποσοστό 21,1% την πρώτη θέση, που προηγουμένως κατείχε η Sacilor, μπροστά από εννέα παραγωγούς με αντίστοιχες μερίδες από 16,1%, 14%, 13,8%, 11,8%, 11,2%, 9,5%, 1,2%, 0,7% και 0,5%. Αυτοί οι δέκα παραγωγοί συγκεντρώνουν το 100% της κοινοτικής παραγωγής

13. ότι η Sacilor είναι η μόνη εταιρεία παραγωγής σιδηροπασσάλων στον όμιλο USN ότι η USN θα πάρει την τρίτη θέση με ποσοστό 17,3% μετά από δύο επιχειρήσεις με ποσοστά 31,6% και 21,2% αντίστοιχα, και πριν από τρείς επιχειρήσεις με ποσοστά 16,8%, 7,4% και 2,1%, αντίστοιχα. Το υπόλοιπο 3,6% το μοιράζεται ορισμένος αριθμός μικρών επιχειρήσεων

14. ότι στον τομέα των δοκών H, η USN θα κατέχει με ποσοστό 11,1% την τέταρτη θέση, μετά από τρείς επιχειρήσεις με ποσοστά 30,2% 23,2% και 11,7% αντίστοιχα, και πριν από τέσσερις επιχειρήσεις, με ποσοστά 9,3%, 7,7%, 4,4% και 2,4%, αντίστοιχα. Οι εν λόγω οκτώ επιχειρήσεις συγκεντρώνουν το σύνολο της κοινοτικής παραγωγής

15. ότι για τους άλλους βαρείς μορφοχάλυβες, η USN θα κατέχει με ποσοστό 14,7% την τρίτη θέση, μετά από δύο επιχειρήσεις που πραγματοποιούν, αντίστοιχα, ποσοστά 20,9% και 15,1% και πριν από επτά επιχειρήσεις με ποσοστά 13,8%, 6,1%, 5,9%, 4,6%, 4,1%, 4% και 2,4%, αντίστοιχα. Οι δέκα πρώτοι παραγωγοί συγκεντρώνουν το 91% της κοινοτικής παραγωγής

16. ότι στον τομέα του χονδροσύρματος, η USN θα πάρει με ποσοστό 20,6% την πρώτη θέση, πριν από εννέα επιχειρήσεις που πραγματοποιούν, αντίστοιχα, ποσοστά 12,6%, 12,3%, 10,4%, 5,6%, 5,1%, 3,5%, 3%, 2,1% και 1,8%. Οι δέκα πρώτοι παραγωγοί συγκεντρώνουν το 77% της κοινοτικής παραγωγής ότι το υπόλοιπο 23% μοιράζεται μεταξύ ενός μεγάλου αριθμού επιχειρήσεων, σημαντικό μέρος των οποίων είναι μικρά χαλυβουργεία

17.ότι σχετικά με τις ράβδους οπλισμού σκυροδέματος κυκλικής διατομής, η USN θα κατέχει τη δεύτερη θέση με ποσοστό 6,7%, μετά από έναν όμιλο με ποσοστό 10,1% και πριν από οκτώ επιχειρήσεις που πραγματοποιούν ποσοστό 4,7%, 4,6%, 4%, 3,8%, 3,3%, 3%, 2,5% και 2,5%, αντίστοιχα. Οι δέκα πρώτοι παραγωγοί συγκεντρώνουν το 45% της κοινοτικής παραγωγής ότι το υπόλοιπο 55% το μοιράζεται ένας μεγάλος αριθμός επιχειρήσεων, ιδίως μικρά χαλυβουργεία

18. ότι για τους εμπορικούς χάλυβες, η USN θα κατέχει με ποσοστό 11,6% την πρώτη θέση, μπροστά από εννέα επιχειρήσεις που πραγματοποιούν, αντίστοιχα, ποσοστά 10,1%, 10,1%, 8,6%, 5,9%, 5,4%, 5,1%, 4,6%, 4,3%, και 4,1%. Οι δέκα πρώτοι παραγωγοί συγκεντρώνουν το 70% της κοινοτικής παραγωγής ότι το υπόλοιπα 30% παράγεται από ένα υψηλό αριθμό επιχειρήσεων, ιδίως από μικρά χαλυβουργεία

19. ότι στον τομέα των μεγάλων πλατέων, η Sacilor είναι η μόνη παραγωγός στον όμιλο USN ότι η USN καταλαμβάνει με ποσοστό 5,1% την έκτη θέση, μετά από πέντε επιχειρήσεις που πραγματοποιούν, αντίστοιχα, ποσοστά 24%, 23,5%. 14,9%. 7,6%, 6,8% και μπροστά από τέσσερεις παραγωγούς με ποσοστά 3,2%, 2,9%, 2% και 1,9%, αντίστοιχα. Οι δέκα πρώτες επιχειρήσεις συγκεντρώνουν το 92% της κοινοτικής παραγωγής

20. ότι σχετικά με τα φύλλα, η USN θα κατέχει την πρώτη θέση, όπως προηγούμενα η Usinor, με ποσοστό 18,1% και θα την ακολουθούν εννέα επιχειρήσεις που πραγματοποιούν, αντίστοιχα, ποσοστά 14,1%, 14%, 11,7%, 8,2%, 6,8%, 5,3%, 4,4%, 4,1% και 3,4%. Οι δέκα πρώτοι παραγωγοί αντιπροσωπεύουν το 90% της κοινοτικής παραγωγής

21. ότι στον τομέα των χονδρών λαμαρινών (3 mm και πλέον), η USN θα καταλαμβάνει με ποσοστό 17,3% την πρώτη θέση, μπροστά από εννέα επιχειρήσεις που αντιπροσωπεύουν, αντίσχοιχα, ποσοστά 14,4%, 12,7%, 12,1%, 7,1%, 6,7%, 6%, 3,7%, 3,5% και 2,6%. Οι δέκα πρώτοι παραγωγοί συγκεντρώνουν το 86% της κοινοτικής παραγωγής

22. ότι για τις λεπτές λαμαρίνες (λιγότερο από 3 mm), η USN θα κατέχει με ποσοστό 18,2% την πρώτη θέση, μπροστά από εννέα επιχειρήσεις που πραγματοποιούν, αντίστοιχα, ποσοστά 14%, 12,5%, 10,8%, 8,5%, 8,2%, 6,2%, 3,6%, 3,2% και 2,8%. Οι δέκα πρώτες επιχειρήσεις αντιπροσωπεύουν το 88% της κοινοτικής παραγωγής

23. ότι σχετικά με τα τελικά προϊόντα, η θέση της USN θα ενισχυθεί κυρίως για το λευκοσίδηρο και τις επικαλυμμένες λαμαρίνες. Οι επιχρωμιωμένες και μαγνητικές λαμαρίνες κατασκευάζονται μόνο από μία επιχείρηση του ομίλου

24. ότι για τις επιχρωμιωμένες ή χρωμιωμένες λαμαρίνες,η USN θα κατέχει με ποσοστό 41,3 % την πρώτη θέση, που κατείχε προηγουμένως η Sacilor, μπροστά από δύο παραγωγούς που πραγματοποιούν, αντίστοιχα, ποσοστά 30,6% και 28,1% της κοινοτικής παραγωγής που ανέρχεται σε 242 000 τόνους ανά έτος ότι πρόκειται, λοιπόν, για παραγωγή τριών μόνο επιχειρήσεων που ποσοτικά δεν είναι πολύ σημαντική

25. ότι στον τομέα των επικαλυμμένων λαμαρινών, η USN θα πάρει την τέταρτη θέση με ποσοστό 13,6% μετά από τρείς παραγωγούς που αντιπροσωπεύουν, αντίστοιχα, ποσοστά 16,7%, 16,7%, και 16,6% και πριν από έξι επιχειρήσεις με ποσοστά 8,7%, 4,6%, 4,2%, 3,9%, 2,7% και 1,9%, αντίστοιχα. Οι δέκα πρώτες επιχειρήσεις συγκεντρώνουν το 90% της κοινοτικής παραγωγής

26. ότι για το λευκοσίδηρο και τις άλλες επικασσιτερωμένες λαμαρίνες, η USN θα καταλάβει με ποσοστό 14,1% την τρίτη θέση των κοινοτικών παραγωγών, μετά δύο επιχειρήσεις με ποσοστά 26% και 19,9% αντίστοιχα, και πρίν από επτά επιχειρήσεις με ποσοστά 8,3%, 7,3%, 6,8%, 6,8%, 5%, 3% και 2,5%, αντίστοιχα. Οι δέκα πρώτες επιχειρήσεις αντιπροσωπεύουν το 99,7% της κοινοτικής παραγωγής

27. ότι για τις μαγνητικές λαμαρίνες, η USN θα καταλάβει, όπως προηγουμένως η Usinor,την πέμπτη θέση με ποσοστό 10%, μετά από τέσσερις παραγωγούς με ποσοστά 18,6%, 16,6%, 16% και 10,6%, αντίστοιχα, και πριν από πέντε επιχειρήσεις με ποσοστά 9,1%, 8,7%, 6,6%, 2% και 1,8%, αντίστοιχα. Οι δέκα εν λόγω παραγωγοί συγκεντρώνουν το σύνολο της κοινοτικής παραγωγής

28. ότι για να εκτιμηθεί η σχετικά ανταγωνιστική δύναμη των μεγάλων ομίλων παραγωγής σιδήρου και χάλυβα της Κοινότητας, πρέπει να εξετασθεί, εκτός από την πραγματική τους παραγωγή, η δυναμικότητα παραγωγής των εγκαταστάσεών τους ότι έτσι καταργούνται όχι μόνο οι τυχαίες διακυμάνσεις, αλλά καθίσταται εξάλλου δυνατό, ξεκινώντας από τις ετήσιες έρευνες της Κοινότητας στις επενδύσεις, να εκτιμηθεί η πιθανή ανάπτυξη των διαφόρων ομίλων στα προσεχή έτη ότι η δυναμικότητα παραγωγής του ομίλου USN για το 1980 και 1984 είναι η ακόλουθη:

Σχετική θέση του ομίλου Usinor/Sacilor/Normandie βάσει της Μέγιστης Δυνατής Παραγωγής (ΜΔΠ) 1980 και 1984 (1)

(1) Η Μέγιστη Δυνατή Παραγωγή (ΜΔΠ) ανταποκρίνεται στη μέγιστη παραγωγή που είναι δυνατόν να πραγματοποιηθεί, λαμβανομένων υπόψη και των δυσχερειών παραγωγής.

>ΘΕΣΗ ΠΙΝΑΚΑ>

29. ότι η σύγκριση ΜΔΠ του ομίλου USN των ετών 1980 και 1984 δείχνει ότι η σφαιρική θέση της USN δεν θα ενισχυθεί ότι αντίθετα, η σχετική της θέση για όλες σχεδόν τις κατηγορίες προϊόντων θα ανέλθει για τα προσεχή έτη σε σχέση με τη ΜΔΠ της Κοινότητας ότι, σ’αυτό το πλαίσιο, φαίνεται χρήσιμο, για να αποκτήσει κανείς μια σφαιρική ιδέα των σχέσεων δυνάμεως μεταξύ των μεγάλων ομίλων παραγωγής σιδήρου και χάλυβα στην Κοινότητα, να συγκρίνει την ανάπτυξη της ΜΔΠ ακατέργαστου χάλυβα των δέκα πρώτων κοινοτικών ομίλων:

Ποσοστά των δέκα πρώτων κοινοτικών ομίλων παραγωγής σιδήρου και χάλυβα στη ΜΔΠ ακατέργαστου χάλυβα

>ΘΕΣΗ ΠΙΝΑΚΑ>

30. ότι, παρά τις σημαντικές συγκεντρώσεις που έλαβαν χώρα κατά τη διάρκεια των τελευταίων ετών, τα ποσοστά των δέκα πρώτων κοινοτικών ομίλων, και ιδίως το ποσοστό της USN, στη δυναμικότητα παραγωγής ακατέργαστου χάλυβα της ΕΟΚ έχουν την τάση να μειωθούν ότι η τάση αυτή είναι δυνατόν ν αποδοθεί στην αυξανόμενη σημασία των μικρών χαλυβουργείων, καθώς και στο γεγονός ότι η ορθολογική διάρθρωση και οι μειώσεις της δυναμικότητας πραγματοποιούνται πιο εύκολα στο εσωτερικό ενός μεγάλου ομίλου παρά σε μία μικρή επιχείρηση που συχνά είναι ειδικευμένη

31. ότι η ανάλυση της παραγωγής και της ΜΔΠ τω δέκα πρώτων παραγωγών σιδήρου και χάλυβα δείχνει ότι ο όμιλος USN, με ποσοστό 16% της ΜΔΠ ακατέργαστου χάλυβα κατά το 1980 και καταλαμβάνοντας την πρώτη θέση στις περισσότερες διαφορετικές κατηγορίες προϊόντων, θα είναι καθαρά ο πρώτος κοινοτικός όμιλος πριν από την BSC, IRI και Thyssen, η καθεμία από τις οποίες έχει ποσοστό 11% ότι το ποσοστό της USN στην ΜΔΠ ακατεργάστου χάλυβα θα μειωθεί προοδευτικά για να φθάσει το 14% κατά το 1984, ενώ οι άλλοι όμιλοι θα διατηρήσουν τα σχετικά ποσοστά τους. Στο σύνολό της, η ΜΔΠ των δέκα πρώτων κοινοτικών ομίλων θα παραμείνει της ίδιας τάξεως: 76% κατά το 1980, 81% μετά την πράξη της USN, αλλά εκ νέου 76% το 1984

ότι μεταξύ των διαφόρων κατηγοριών προϊόντων η USN θα καταλάβει ιδίως μία σχετική ισχυρή θέση στον τομέα των ρόλων, των παράγωγων προϊόντων τους (π.χ. λαμαρίνες) και του χονδροσύρματος ότι ακριβώς στους εν λόγω τομείς υπάρχει σημαντική υπερδυναμικότητα παραγωγής στην Κοινότητα, που οδηγεί σε έντονο ανταγωνισμό

ότι η ενοποιημένη παραγωγή σιδήρου και χάλυβα της Κοινότητας θα συνεχίσει λοιπόν να χαρακτηρίζεται από ολιγοπωλιστική διάρθρωση, στην οποία μεγάλος αριθμός επιχειρήσεων με σχετικά ισορροπημένη ισχύ θα αρχίσουν πραγματικό ανταγωνισμό, ενώ η πίεση των εισαγωγών θα παραμείνει ισχυρή

ότι με αυτές τις συνθήκες, αν ληφθεί υπόψη η διάρθρωση της αγοράς και η θέση των ενδιαφερομένων επιχειρήσεων, οι τελευταίες δεν θα έχουν τη δυνατότητα να καθορίζουν τις τιμές, να ελέγχουν ή να περιορίζουν την παραγωγή ή τη διανομή ή να θέτουν εμπόδια στη διατήρηση πραγματικού ανταγωνισμού σε ένα σημαντικό τμήμα της αγοράς προϊόντων σιδήρου και χάλυβα

32. ότι σχετικά με την κάθετη ενοποίηση η Usinor είναι ασθενώς ενοποιημένη σε επιχειρήσεις πρώτης μετατροπής χάλυβα ότι οι θυγατρικές της στον τομέα παραγωγής συρμάτων και καλωδίων, και φύλλων ελασματοποιηθέντων εν ψυχρώ, καθώς και μηχανικής κατασκευής, μπορούν να της εγγυηθούν οδό διαθέσεως της τάξεως των 700 000 τόνων ανά έτος σε ισότιμο ακατεργάστου χάλυβα ότι οι ανάγκες της Vallourec και των θυγατρικών της σε χάλυβα, κυρίως για παραγωγή σωλήνων και κοίλων προϊόντων, ανέρχονται περίπου σε 2 εκατομμύρια τόνους το χρόνο ότι η συγκρινόμενη με τη συνολική ΜΔΠ του ομίλου Usinor σε ακατέργαστο χάλυβα η ίδια η κατανάλωση μπορεί να υπολογιστεί σε 15%

ότι η Sacilor, ακόμη, είναι ασθενώς ενοποιημένη με επιχειρήσεις πρώτης μετατροπής ότι η ίδια η κατανάλωση των θυγατρικών της στους τομείς παραγωγής συρμάτων, μεταλλικών και μηχανικών κατασκευών, καθώς και σωλήνων μπορεί να υπολογιστεί σε 800 000 τόνους ανά έτος, δηλαδή σε ποσοστό 6% της ΜΔΠ ακατέργαστου χάλυβα του ομίλου

ότι είναι, λοιπόν, απίθανο οι αντιμετωπιζόμενες πράξεις να αυξήσουν αισθητά το ποσοστό αυτοκαταναλώσεως του νέου ομίλου USN ότι εν πάση περιπτώσει, δεν θα δώσουν σίγουρα στις ενδιαφερόμενες επιχειρήσεις την εξουσία να ξεφύγουν από κανόνες ανταγωνισμού που απορρέουν από την εφαρμογή της συνθήκης, δημιουργώντας, ιδίως, μία τεχνητά προνομιακή θέση και που θα δίνει ένα ουσιαστικό πλεονέκτημα στην πρόσβαση στον ανεφοδιασμό και τη διάθεση

ΙΙΙ

33. ότι για τη διατήρηση πραγματικού ανταγωνισμού σε μία αγορά όπου ο αριθμός των παραγωγών μειώνεται όλο και περισσότερο, η Επιτροπή πρέπει να μεριμνά ώστε η ανεξαρτησία και η αυτονομία των ομίλων παραγωγής σιδήρου και χάλυβα, παραμένοντας στην εν λόγω αγορά,να μην επηρεάζεται από την ύπαρξη δεσμών μεταξύ των ομίλων αυτών, δεσμών που είναι δυνατόν να περιορίζουν τον ανταγωνισμό μεταξύ τους

34. ότι η ύπαρξη προσωπικών δεσμών μεταξύ των οργάνων που διευθύνουν τις επιχειρήσεις του νέου ομίλου USN και των οργάνων άλλων επιχειρήσεων του τομέα παραγωγής σιδήρου και χάλυβα μπορεί να έχει επιζήμια αποτελέσματα για τον ανταγωνισμό στην αγορά χάλυβα ότι η Επιτροπή οφείλει στο εξής να συνδυάσει τη χορήγηση αδείας με τον όρο να μην επιτρέψει η USN την ύπαρξη ή δημιουργία προσωπικών δεσμών μεταξύ των επιχειρήσεων παραγωγής και διανομής της USN και των ανταγωνιστικών επιχειρήσεων ότι πρέπει, εξάλλου, να προβλεφθεί για την Επιτροπή η δυνατότητα να επιτρέπει, κατόπιν αιτιολογημένης αιτήσεως, παρεκκλίσεις στην εν λόγω απαγόρευση αν δικαιολογούνται λόγω ειδικών συνθηκών

35. ότι λόγω του μεγέθους του ομίλου USN, της θέσεώς του στην αγορά χάλυβα και της διαρθρώσεως της παραγωγής του που είναι διαφοροποιημένη, συμμετοχές του, ακόμη και τέτοιες που δεν υπόκεινται σε έλεγχο σε επιχειρήσεις παραγωγής, εμπορίας ή μετατροπής του χάλυβα και που καταναλώνουν μεγάλες ποσότητες χάλυβα, θα μπορούσαν να δημιουργήσουν νέους περιορισμούς του ανταγωνισμού, ιδίως δίνοντας στον όμιλο μία τεχνητά προνομιακή θέση που δύναται να παρέχει ουσιαστικά πλεονεκτήματα για πρόσβαση στον ανεφοδιασμό και στη διάθεση ότι για να δυνηθεί η Επιτροπή να εκτιμήσει την επίπτωση των εν λόγω συμμετοχών στον ανταγωνισμό, είναι σημαντικό να της υποβάλλονται οι συμμετοχές για χορήγηση αδείας όταν θα αντιπροσωπεύουν το 10% ή περισσότερο του κεφαλαίου των ενδιαφερομένων επιχειρήσεων και όταν θα έχει πραγματοποιηθεί συμμετοχή σε επιχειρήσεις, των οποίων η κατανάλωση υπερβαίνει τους 50 000 τόνους ανά έτος και οι οποίες δεν υπόκεινται στο άρθρο 80 της συνθήκης

36. ότι αν ληφθούν υπόψη οι όροι που τέθηκαν, η Επιτροπή διαπιστώνει ότι οι εν λόγω πράξεις ανταποκρίνονται στα κριτήρια παροχής αδείας του άρθρου 66 παράγραφος 2 και δύνανται συνεπώς να επιτραπούν,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Χορηγείται άδεια για τη συγκέντρωση των επιχειρήσεων Usinor SA, Sacilor SA και Sociιtι mιtallurgique de Normandie.

ρθρο 2

Η χορήγηση αδείας συνδυάζεται με τους ακόλουθους όρους:

1. Τα μέλη των οργάνων επιβλέψεως και διευθύνσεως, καθώς και τα ανώτερα στελέχη των επιχειρήσεων παραγωγής και διανομής χάλυβα του ομίλου Usinor/Sacilor/Normandie δεν πρέπει να ασκούν ανάλογα καθήκοντα σε τρίτες επιχειρήσεις της ίδιας φύσεως. Εφόσον δικαιολογούνται λόγω ειδικών συνθηκών, η Επιτροπή δύναται, κατόπιν αιτιολογημένης αιτήσεως, να επιτρέψει παρεκκλίσεις από την απαγόρευση αυτή.

2. Η μελλοντική απόκτηση από τον όμιλο Usinor/Sacilor/Normandie συμμετοχής ποσοστού 10% ή περισσότερο σε επιχειρήσεις παραγωγής, εμπορίας και μετατροπής του χάλυβα, εφόσον η ετήσια κατανάλωση των επιχειρήσεων μετατροπής είναι άνω των 50 000 τόνων χάλυβα, πρέπει να αποτελεί αντικείμενο προηγουμένης αδείας της Επιτροπής.

ρθρο 3

Η παρούσα απόφαση απευθύνεται στη Γαλλική Δημοκρατία, στην SA Usinor στο Παρίσι, στην SA Sacilor στο Hayange και στην Sociιtι mιtallurgique et navale de Dunkerque Normandie, στο Παρίσι.

Έγινε στις Βρυξέλλες, στις 2 Απριλίου 1982.

Για την Επιτροπή

Frans ANDRIESSEN

Μέλος της Επιτροπής